Author: frantisek.ciria
Last saved by: pavol.nunuk
Company: MP SR

Dôvodová správa

Všeobecná časť

Ministerstvo pôdohospodárstva a rozvoja vidieka Slovenskej republiky predkladá návrh nariadenia vlády Slovenskej republiky, ktorým sa mení nariadenie vlády Slovenskej republiky č. 266/2007 Z. z. o podmienkach poskytovania podpory v poľnohospodárstve formou doplnkovej národnej priamej platby na veľké dobytčie jednotky v znení neskorších predpisov, ktorý je vypracovaný podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z., ako iniciatívny návrh.

Predkladaným návrhom nariadenia vlády sa upravuje nariadenie vlády č. 266/2007 Z. z. o podmienkach poskytovania podpory v poľnohospodárstve  formou doplnkovej národnej priamej platby na veľké dobytčie jednotky v znení neskorších predpisov a implementujú sa príslušné ustanovenia právne záväzných aktov Európskej únie upravujúce podmienky poskytovania podpory.

Vypracovaním návrhu nariadenia vlády sa zohľadňuje nový právny stav na úrovni nariadení EÚ, najmä nové vykonávacie nariadenia k priamych platbám. V roku 2009 boli pripravené a odhlasované vykonávacie nariadenie Komisie (ES) č. 1122/2009 z 30. novembra 2009, ktorým sa ustanovujú podrobné pravidlá vykonávania nariadenia Rady (ES) č. 73/2009, pokiaľ ide o krížové plnenie, moduláciu a integrovaný správny a kontrolný systém v rámci schém priamej podpory pre poľnohospodárov ustanovených uvedeným nariadením, ako aj podrobné pravidlá vykonávania nariadenia Rady (ES) č. 1234/2007, pokiaľ ide o krížové plnenie v rámci schémy podpory ustanovenej pre odvetvie vinohradníctva a vinárstva a nariadenie Komisie (ES) č. 1121/2009 z 29. októbra 2009, ktorým sa ustanovujú podrobné pravidlá uplatňovania nariadenia Rady (ES) č. 73/2009, pokiaľ ide o režimy podpory pre poľnohospodárov ustanovené v hlavách IV a V.

Návrh nariadenia vlády nemá vplyv na rozpočet verejnej správy, podnikateľské prostredie, sociálne vplyvy, životné prostredie a na informatizáciu spoločnosti.

Návrh nariadenia vlády je  v súlade s Ústavou Slovenskej republiky, súvisiacimi zákonmi a medzinárodnými zmluvami, ktorými je Slovenská republika viazaná a ostatnými všeobecne záväznými právnymi predpismi.

Doložka zlučiteľnosti
právneho predpisu s právom Európskej únie

1.  Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky

2. Názov návrhu právneho predpisu:  Nariadenie vlády Slovenskej republiky, ktorým sa mení nariadenie vlády Slovenskej republiky č. 266/2007 Z. z. o podmienkach poskytovania podpory v poľnohospodárstve formou doplnkovej národnej priamej platby na veľké dobytčie jednotky v znení neskorších predpisov

3. Problematika návrhu právneho predpisu:
a) je upravená v práve Európskej únie:
v primárnom: 
Čl. 38 až 44 a 107 až 109 Zmluvy o fungovaní EÚ.
v sekundárnom: 
-	   Nariadenie Rady (ES) č. 73/2009 ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, 31. 1. 2009) v platnom znení
-	  Nariadenie Komisie (ES) č. č. 1122/2009 z 30. novembra 2009, ktorým sa ustanovujú podrobné pravidlá vykonávania nariadenia Rady (ES) č. 73/2009, pokiaľ ide o krížové plnenie, moduláciu a integrovaný správny a kontrolný systém v rámci schém priamej podpory pre poľnohospodárov ustanovených uvedeným nariadením, ako aj podrobné pravidlá vykonávania nariadenia Rady (ES) č. 1234/2007, pokiaľ ide o krížové plnenie v rámci schémy podpory ustanovenej pre odvetvie vinohradníctva a vinárstva (Ú. v. EÚ L 316, 2. 12. 2009) v platnom znení
-	   Nariadenia Komisie (ES) č. 1121/2009 z 29. októbra 2009, ktorým sa ustanovujú podrobné pravidlá uplatňovania nariadenia Rady (ES) č. 73/2009, pokiaľ ide o režimy podpory pre poľnohospodárov ustanovené v hlavách IV a V (Ú. v. EÚ L 316, 2. 12. 2009) v platnom znení

            b) nie je obsiahnutá v judikatúre Súdneho dvora Európskej únie.

4. Záväzky Slovenskej republiky vo vzťahu k Európskej únii:
a)	lehota na prebratie smernice alebo lehota na implementáciu nariadenia alebo rozhodnutia
bezpredmetné 
b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
bezpredmetné
c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie 
uvedené konanie proti Slovenskej republike nebolo začaté 
d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia
bezpredmetné

5. Stupeň zlučiteľnosti návrhu právneho predpisu s právom Európskej únie:  úplný

6. Gestor a spolupracujúce rezorty:
Ministerstvo pôdohospodárstva a rozvoja vidieka Slovenskej republiky

Doložka
vybraných vplyvov

A.1. Názov materiálu: Nariadenie vlády Slovenskej republiky, ktorým sa mení nariadenie vlády Slovenskej republiky č. 266/2007 Z. z. o podmienkach poskytovania podpory v poľnohospodárstve formou doplnkovej národnej priamej platby na veľké dobytčie jednotky v znení neskorších predpisov

        Termín začatia a ukončenia PPK: -  
 
A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | | x |
2. Vplyvy na podnikateľské prostredie – dochádza k zvýšeniu regulačného zaťaženia? | | x |
3. Sociálne vplyvy | | x |
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | | x |
5. Vplyvy na informatizáciu spoločnosti | | x |
 
A.3. Poznámky
bezpredmetné

A.4. Alternatívne riešenia
bezpredmetné
 
A.5. Stanovisko gestorov
bezpredmetné

Osobitná časť

K čl. I
K bodom 1 až 4

Mení sa obsah poznámok pod čiarou z dôvodu prijatia nariadenie Komisie č. 1122/2009 a nariadenie Komisie č. 1121/2009. 
K bodu 5

     Ustanovujú sa podmienky poskytnutia platby. 
K bodu 6

     Ustanovuje sa dátum podávania žiadostí. Nariadenie (ES) č. 1122/2009 z 30. novembra 2009 umožňuje členskému štátu prijať žiadosti aj po termíne podávania žiadosti s tým, že sa voči žiadateľovi uplatní sankcia týkajúca sa výšky poskytnutia podpory. Podľa predloženého návrhu sa táto možnosť nevyužíva a  na žiadosti po termíne sa neprihliadne.

K bodu 7

Nové znenie  prílohy č. 1 Výpočet veľkých dobytčích jednotiek sa upravuje podľa nariadenia (ES) č. 73/2009 z 129. januára 2009 v platnom znení.

     Nové znenie  prílohy č. 2 Zoznam vykonávaných právne záväzných aktov Európskej únie sa upravuje z dôvodu prijatia nových nariadení EÚ v danej oblasti.

K čl. II

Navrhuje sa účinnosť nariadenia vlády Slovenskej republiky dňom 1. februára 2011.